ხასაბი

ხასაბი თაშნეშე ელ-ხასაბი ვარდა ელ-ჰასაბი (არაბ. خصب‎‎) — ნოღა ომანიშ ოსულთანეს, მუსანდამიშ მუჰაფაზაშ დო კინ თე ჯოხოშ მაღვენი ვილაიეთიშ ადმინისტრაციული ცენტრი. ნოღა ქიანაშ ნანანოღა მასკატიშ ოორუე-ბჟადალშე 500 კმ-ს იდვალუაფუ, ექსკლავს, სქირონაშე გოხურგელი რე არაბეფიშ გოართოიანაფილი საამიროეფიშ ტერიტორიათ. მახორობა — 17 730 ადამიერი (2003). ნოღაშ არაბული ჯოხოდვლა მარგალურო გინითანგუ მუჭოთ ჸოფური. ხასაბშა თაშნეშე უჯოხონა „არაბული ნორვეგია“, თიშ გეშა, ნამჷ-და ნოღას მუკუ-მუკი ფიორდეფი დო მაღალი გვალეფი გოძჷ. ნოღას გოვითარაფილი რე ტურისტული დაივინგი (ჸვინთუა). ხასაბი ომანიშ ნანანოღა მუსკატწკჷმა ოჰეერე რსხუ უღჷ. ხასაბიშ აეროპორტი, ნამუთ ნოღაშ ბჟადალშე იდვალუაფჷ, 2 500 მეტრი სიგჷრძაშ ეიოფურნალ-დაფურინალი საროტი უღუ. ნორას სუმი ოსუმარე უღუ. ნოღაშე 2 კილომეტრის იდვალუაფჷ ონიშოლი ხასაბი, ნამუსჷთ შეულებჷ შხუ ოკრუიზე ნიშეფი. ოქინაფუეფი ფორტი კიბირელი კიდალეფით, ნამუთ XVII ოშწანურას აკაგეს პორტუგალიარეფქ ნოღაშ ნიშმიორინუს. 1990 წანაშ წაჭყაფუს რეკონსტუირაფილქ იჸუ ბაზარი, სოდე გიმიჩამჷ ოკათე რეწუალაშ მეკონეფი, თინეფს შქას ჩინებული მუსანდამური არგუნეფი. გალერეა